|  |
| --- |
|  |

|  |
| --- |
| Республикалык бюджеттен берилүүчү бюджеттик кредиттер менен иштөө жөнүндө жобого 9-тиркеме |

**Суроо-талаптын коэффициентинин жана бюджеттик кредитти камсыздоо тобокелдигинин чектүү чоңдуктарын аныктоо  
МЕТОДИКАСЫ**

1. Кредиттик тобокелдикти азайтуу жана бюджеттик кредитти талаптагыдай камсыз кылуу максатында рыноктогу суроо-талапты жана сунуштарды эске алуу менен өтүмдүүлүк даражасын жана камсыздоо абалын аныктоо үчүн төмөнкүдөй түзөтүүлөр колдонулат:

1) Өтүмдүүлүккө карата түзөтүү – рыноктогу суроо-талаптын жана сунуштун шайкештиги, турган жеринин (шаар, район, айыл) барктуулугу, транспорттук жеткиликтүүлүк (борбордон алыстыгы) эске алынат, 0,1 тартып 1,0 чейинки коэффициенти менен кыймылсыз мүлктөргө карата колдонулат:

|  |  |  |  |
| --- | --- | --- | --- |
| **№** | **Өтүмдүүлүк даражасы** | **Мүлктөрдүн мүнөздөмөсү** | **Колдонуу коэффициенти** |
| 1 | Жогорку өтүмдүүлөр | Рынокто ар дайым талап кылынган, республикалык жана облустук маанидеги шаарларда турган | 0,9 – 1,0 |
| 2 | Өтүмдүүлөр | Рынокто ар дайым талап кылынган, кыймылы тынбаган магистралдарда жайгашкан, республикалык жана облустук маанидеги шаарларда жана шаарларга жакын жайгашкан айылдарда, ошондой эле райондук маанидеги шаарларда жана айылдарда турган | 0,6 – 0,8 |
| 3 | Жакшы өтүмдүүлөр | Рынокто жакшы талап кылынган, райондук маанидеги шаарларга жакын жайгашкан айылдарда, ошондой эле айыл округдарынын борбордук айылдарында турган | 0,4 – 0,5 |
| 4 | Начар өтүмдүүлөр | Рынокто талап кылынбаган, алыскы айылдарда жана райондук маанидеги, ошондой эле транспорт менен жетүүгө кыйын айылдарда жайгашкан | 0,1 – 0,3 |

2) Техникалык абалына карата түзөтүү – чыгарылган жылы, техникалык абалы, физикалык жактан эскириши жана эксплуатацияланышы, запастык тетиктердин, шаймандардын, агрегаттардын ж.б. комплекттүүлүгүнүн болушу эске алынат, 0,05 тартып 1,0 чейинки коэффициенти менен кыймылдуу мүлктөргө карата колдонулат:

|  |  |  |  |
| --- | --- | --- | --- |
| **№** | **Абалынын даражасы** | **Мүлктөрдүн мүнөздөмөсү** | **Колдонуу коэффициенти** |
| 1 | Жаңы | Жаңы, эксплуатациялана элек, дүйнөлүк стандарттарга шайкеш келген жана азыркы учурдагы технологиялык прогресске толук туура келген | 0,9 – 1,0 |
| 2 | Жакшы | Эксплуатацияланган, өтө жакшы абалда, оңдоону жана кошумча каражаттарды талап кылбаган, дүйнөлүк стандарттарга шайкеш келген жана колдонуудагы технологиялык чынжырчада пайдаланылган | 0,7 – 0,8 |
| 3 | Канааттанарлык | Эксплуатацияланган, бир аз оңдоону же айрым майда тетиктерин алмаштырууну талап кылган, жумуш абалында, бир аз эскирген катары колдонуудагы технологиялык чынжырчада пайдаланылган | 0,5 – 0,6 |
| 4 | Шарттуу жарактуу | Эксплуатацияланган, олуттуу оңдоону же башкы тетиктерин алмаштырууну талап кылган, эскирген катары колдонуудагы технологиялык чынжырчада пайдаланылган | 0,2 – 0,4 |
| 5 | Канааттандырарлык эмес | Эксплуатацияланган, капиталдык оңдоону же негизги тетиктерди жана агрегаттарын алмаштырууну талап кылган, эскирген катары колдонуудагы технологиялык чынжырчада пайдаланылбаган | 0,05 – 0,1 |

3) Тоорукка карата түзөтүү – 0,5–0,7 чейинки коэффициент колдонулат, сунушталган баасынын жана сатып алуу баасынын айырмасына карата оңдоо эске алынат.